ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 37/2544เรื่อง แบบหนังสือชี้ชวนเสนอขายหน่วยลงทุนของกองทุนรวมเพื่อการเลี้ยงชีพ-------------------------------อาศัยอํานาจตามความในมาตรา 123 แห่งพระราชบัญญัติหลักทรัพย์และตลาดหลักทรัพย์พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้"กองทุนรวมเพื่อการเลี้ยงชีพ" หมายความว่า กองทุนรวมประเภทรับซื้อคืนหน่วยลงทุนที่จัดตั้งและจัดการโดยบริษัทจัดการ และมีวัตถุประสงค์ในการส่งเสริมการออมระยะยาวเพื่อการเลี้ยงชีพของผู้ถือหน่วยลงทุน"บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม"สมาคม" หมายความว่า สมาคมที่เกี่ยวเนื่องกับธุรกิจหลักทรัพย์ที่ได้รับอนุญาตและจดทะเบียนกับสํานักงาน โดยมีวัตถุประสงค์เพื่อทําการส่งเสริมและพัฒนาธุรกิจหลักทรัพย์ประเภทที่เกี่ยวกับการจัดการลงทุน"สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ หนังสือชี้ชวนเสนอขายหน่วยลงทุนของโครงการจัดการกองทุนรวมเพื่อการเลี้ยงชีพซึ่งบริษัทจัดการจัดทําขึ้นให้เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 51/2541 เรื่อง แบบหนังสือชี้ชวนเสนอขายหน่วยลงทุน ลงวันที่ 28 ธันวาคม พ.ศ. 2541 และที่แก้ไขเพิ่มเติม และให้มีรายการเพิ่มเติมตามที่กําหนดในข้อ 3ข้อ ๓ ให้บริษัทจัดการจัดให้มีรายการเพิ่มเติมดังต่อไปนี้ ทั้งในส่วนสรุปข้อมูลสําคัญที่ผู้ลงทุนควรทราบ และส่วนข้อมูลโครงการ(1) ข้อความที่แสดงว่าหน่วยลงทุนของกองทุนรวมเพื่อการเลี้ยงชีพนี้จะนําไปจําหน่ายจ่ายโอน จํานําหรือนําไปเป็นประกันมิได้(2) สิทธิประโยชน์ทางภาษีที่ผู้ถือหน่วยลงทุนของกองทุนรวมเพื่อการเลี้ยงชีพจะได้รับประเภทของเงินได้ที่นํามาลงทุนในหน่วยลงทุนของกองทุนรวมเพื่อการเลี้ยงชีพ โดยไว้รับสิทธิประโยชน์ทางภาษี และเงื่อนไขการลงทุนในหน่วยลงทุนของกองทุนรวมเพื่อการเลี้ยงชีพเพื่อให้ให้รับสิทธิประโยชน์ทางภาษี(3) ภาระภาษีของผู้ถือหน่วยลงทุนของกองทุนรวมเพื่อการเลี้ยงชีพที่จะเกิดขึ้นในกรณีที่ผู้ถือหน่วยลงทุนมิได้ปฏิบัติให้เป็นไปตามเงื่อนไขการลงทุน การชําระคืนสิทธิประโยชน์ทางภาษีที่เคยได้รับ และกรณีที่ต้องชําระเงินเพิ่มหรือเบี้ยปรับตามประมวลรัษฏากร พร้อมยกตัวอย่างประกอบ(4) คําเตือนเกี่ยวกับผลของการไม่ปฏิบัติให้เป็นไปตามเงื่อนไขการลงทุนในหน่วยลงทุนของกองทุนรวมเพื่อการเลี้ยงชีพเพื่อให้ได้รับสิทธิประโยชน์ทางภาษีว่า "สิทธิประโยชน์ทางภาษีที่ผู้ถือหน่วยลงทุนของกองทุนรวมเพื่อการเลี้ยงชีพนี้พึงได้รับจะสิ้นสุดลงเมื่อผู้ถือหน่วยลงทุนไม่ปฏิบัติตามเงื่อนไขการลงทุน โดยผู้ถือหน่วยลงทุนจะต้องชําระคืนสิทธิประโยชน์ทางภาษีที่เคยได้รับภายในกําหนดเวลาและหากการชําระคืนสิทธิประโยชน์ทางภาษีดังกล่าวไม่เป็นไปตามที่กําหนด ผู้ถือหน่วยลงทุนจะต้องชําระเงินเพิ่มและ/หรือเบี้ยปรับตามประมวลรัษฎากรด้วย ทั้งนี้ สิทธิประโยชน์ทางภาษีที่ผู้ถือหน่วยลงทุนจะได้รับ และภาระภาษีที่อาจเกิดขึ้นเมื่อไม่ปฏิบัติตามเงื่อนไขการลงทุนจะเป็นไปตามที่กรมสรรพากรกําหนดดังนั้น ผู้ลงทุนควรศึกษาเงื่อนไขการลงทุนของกองทุนรวมเพื่อการเลี้ยงชีพนี้ให้เข้าใจก่อนตัดสินใจลงทุน"รายการตาม (2) และ (3) ให้มีรูปแบบอย่างน้อยตามที่สมาคมกําหนดโดยได้รับความเห็นชอบจากสํานักงาน และรายการตาม (4) ให้พิมพ์ด้วยตัวพิมพ์ขนาดไม่เล็กกว่าและอ่านได้ชัดเจนกว่าข้อความทั่วไปในหนังสือชี้ชวน โดยพิมพ์ไว้ในกรอบสี่เหลี่ยมที่ปกหน้าด้านนอกของหนังสือชี้ชวน และที่ส่วนบนของหน้าแรกของส่วนสรุปข้อมูลสําคัญที่ผู้ลงทุนควรทราบข้อ ๔ ประกาศนี้ให้ใช้บังคับตั้งแต่วันที่ 16 กันยายน พ.ศ. 2544 เป็นต้นไปผู้มีอํานาจลงนาม - ประกาศ ณ วันที่ 30 สิงหาคม พ.ศ. 2544 (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์